नैनीताल मार्ग पर राधा रोड के पास कल रात तीन दुकानों में कूमल लगा लिया गया। डालमिया अस्पताल के पीछे रहने वाले अशोक अरोड़ा की अमर बैटरी के नाम से दुकान है, जबकि हाफिज अनवर और अशोक खन्ना की हार्डवेयर की दुकान हैं। चोरों ने दुकान के पिछले हिस्से में कूमल लगाकर अशोक अरोड़ा की दुकान से 16 हजार, अनवर की दुकान से 6300 और अशोक खन्ना की दुकान से सात हजार रुपये उड़ा लिए। मामले की जानकारी दुकानदारों को शनिवार की सुबह हुई। जब वह दुकानें खोलने पहुंचे। दुकान में कूमल लगा था। अलमारी टूटी थी। बाद में मामले की जानकारी सिविल लाइंस पुलिस को दी गई। सूचना पाकर पुलिस भी मौके पर पहुंच गई। पुलिस ने मौका मुआयना किया। मामले की तहरीर लेकर जांच पड़ताल शुरू कर दी। पुलिस के मुताबिक चोरों की तलाश की जा रही है। जल्द ही आरोपियों को पकड़ लिया जाएगा।